
Halk hang „hitvita” helyett

Az emberi megismerésnek három szintje van.

1.  „Szép, amit látunk...”

Az érzéki, konkrét megismerés, az empiria, a minőség és mennyiség világa. Ez a természettudo-mány és a matematika  felségterülete.

2.  „Szebb, amit megértünk...”

Az értelmi, absztrakt megismerés, a szubsztancia, az értékek, a Lét világa. Ez a filozófia felség-területe.

3.  „Messze a legszebb, ami meghaladja értelmünket”

Az isteni kinyilatkoztatás („megvilágosodás”) hittel való elfogadása és kísérlet annak értelmezésére. Ez a teológia felségterülete.

                                                                        * * *

1/a .A természettudomány csak a Természet dolgában illetékes: Tömeg, Energia, Információ.

2/a. A filozófia eljuthat az Abszolutum felismeréséig, de annak megismerésében nem illetékes, az emberi értelem relatív volta miatt.

3/a. A teológia az érzékek és az ész fényénél járja körül a hittitkokat.

                                                                         Tehát

1/b. Isten léte és a teremtés nem tárgya a természettudománynak. Ha természettudós ezekről nyilatkozik, magánemberként teszi.

2/b. Isten mivolta, milyensége és működése nem tárgya a filozófiának. Ha filozófus ezekről nyi-latkozik,  (pl. a Szentháromságról), magánemberként teszi.

3/b. Teológus nem lehet ítélőbiró természettudományi (pl. evolució) és filozófiai (pl. az anyag természete) kérdésekben. Ha ilyenekről nyilatkozik, kívülállóként teszi.

Mindez bőséges alapot szolgáltat a „NOODIVERZITÁSHOZ”,  a tudati különbözőséghez.

